[{"text_idx": "#000003", "text": "Eeloleval teisipa\u0308eval kell 18 saab Muhu po\u0303hikoolis esmakordselt na\u0308ha kirjastuselt Saara va\u0308rskelt ilmunud Muhu rahvakunsti tutvustavat raamatut \u201eMeite Muhu mustrid\u201d."}, {"text_idx": "#000004", "text": "Muhu ilu ja elu peegeldava raamatu autorid on Muhu po\u0303hikooli kunstio\u0303petaja Anu Kabur, Orissaarest pa\u0308rit, ent paarku\u0308mmend aastat Tu\u0308ril elanud ja seal ka\u0308sito\u0308o\u0308o\u0303petaja ametit pidav Anu Pink ning Tartumaal su\u0308ndinud, nu\u0308u\u0308dseks paar aastat Orissaares elanud ja Muhu muuseumis to\u0308o\u0308tav Mai Meriste.\nSuureformaadilises ja neljasajaleheku\u0308ljelises raamatus leiab po\u0303nevat lugemist Muhu ka\u0308sito\u0308o\u0308st, palju fotosid vanadest esemetest, vanu pilte muhulastest, ta\u0308pseid to\u0308o\u0308juhiseid nii kudumiseks, heegeldamiseks kui tikkimiseks ning suure hulga erinevaid mustreid.\n\u201eMeite Muhu mustrid\u201d valmimisele aitasid kaasa, jagasid oma ma\u0308lestusi, na\u0308itasid to\u0308o\u0308vo\u0303tteid, lubasid pildistada oma ro\u0303ivakirstudes olevat vara, andsid raamatusse ilusaid vanu fotosid ja jutustasid vanu lugusid Muhu muuseum ja rohkem kui viisku\u0308mmend muhulast.\nTru\u0308kisooja teose leiab kaupluste mu\u0308u\u0308gilettidelt ja Saara kirjastuse kodulehelt alates novembri keskpaigast."}]